ගැල් පේලියට ගෑස් පහ හංදියට ළං වෙන්න හවස් වුණත් අපි නම් පැය භාගයක් ඇතුළත ගෑස් පහට ළංවුණා. ගෑස් පහට නම ලැබුණු හැටි හොයාගෙන ගිය අපට දැනගන්න ලැබුණු විදිහට මේ හංදියේ වටරවුම ආලෝකමත් වෙලා තියෙන්නේ ගෑස් ලාම්පු පහකින්. ඒ නිසා මෙතැනට ගෑස් පහ හංදිය කියලා නම ලැබුණාලු. ඒ වගේම ගෑස් පහ හංදියේ පිහිටලා තිබුණා යැයි කියන ගෑස් සමාගම තිබූ තැන අද දකින්න ලැබෙන්නේ රථ ගාලක්. ගෑස් පහ හංදියේ දකින්න ලැබෙන විශේෂිතම තැන තමයි බ්‍රිතාන්‍ය යුගයට අයත් පැරණි නගර ශාලාව. බ්‍රිතාන්‍ය ගෘහ නිර්මාණ ශිල්පයට අනුව ඉදිකරන මේ නගර ශාලාව විවෘත කෙරෙන්නේ 1873 අවුරුද්දේදියි. අවුරුදු පනහක කාලයක් නාගරික මූලස්ථානයක් ලෙසත් නාට්‍ය ශාලාවක් ලෙසත් භාවිතා කළ මේ ගොඩනැගිල්ල වර්තමානයේදී ගිනි නිවන හමුදාවේ කාර්යාලයක් ලෙස භාවිතා වෙනවා. ඊට අමතරව නාට්‍ය ශාලාව සහ පහල මාලයේ තිබෙන කෞතුකාගාරය ජනතාවට අදටත් විවෘතව තිබෙනවා.
මෙම නගර ශාලාව ඉදිකළේ කුමන වර්ෂයකද
1873